ועדת הכלכלה, כנסת 20, פרוטוקול מספר 845, 2018-11-05 13:00

איתן כבל: צוהריים טובים לכולם, גברתי מנהלת הוועדה, היועצות המשפטיות, הרשמת, הדובר, ערוץ הכנסת, ברוכים הבאים.

איתן כבל: על סדר היום הצעת חוק הבנקאות (שירות ללקוח) (תיקון – דחיית תקופת פירעון הלוואה לדיור בשל פטירה), התשע"ז-2017 של חברי הכנסת יעקב אשר, משה גפני, אורי מקלב, איציק שמולי, דב חנין וחיים ילין.

איתן כבל: אני לעולם לא זוכה שיחתים אותי חבר הכנסת יעקב אשר על הצעות החוק המדהימות שהוא מגיש.

אני מוחה בתוקף, אדוני היושב-ראש.

איתן כבל: הייתה רק הצעת חוק אחת, דרדלה, שאתם הליטאים הכנסתם אותי ככה באמצע.

אני מבקש להכניס לפרוטוקול הוראה לכל העוזרים שלי: מהיום והלאה אחרי גפני – כבל.

איתן כבל: גפני, מקלב ואז כבל.

אחרי גפני – כבל.

בכל זאת אותה סיעה.

..

איתן כבל: אנחנו בהכנה לקריאה הראשונה, אם אני לא טועה.

איתן כבל: ברשותך, אאפשר לך להגיד בשתיים וחצי מילים במה דברים אמורים ונעבור להקראה.

איתן כבל: כבר באת בדברים עם משרדי הממשלה?

לא.

לא הבנתי שיש התנגדויות.

איתן כבל: בלי קשר.

איתן כבל: אתה יודע, הם מתנגדים גם אם לא צריך.

איתן כבל: בבקשה, חברי יעקב אשר.

תודה, אדוני היושב-ראש.

הצעת החוק הזאת היא בעצם הצעת חוק קטנה אבל חשובה, מסוג הדברים הקטנים והחשובים, שבוודאי החשיבות שלהם היא במיוחד בתקופת האירוע שלהם.

אנחנו יודעים שאנשים לוקחים משכנתאות, ואדם שנפטר, לפעמים המשפחה עוד לא יצאה מן הבעיות הקשות של התארגנות מחדש של החיים וכולי, ובינתיים ההלוואה או המשכנתה שהוא לקח בחייו ממשיכה לעבוד גם כשמשק הבית משתנה, גם כשיכול להיות שמדובר באדם שאין לו הכנסות נוספות.

איתן כבל: אתה מתכוון למי שאין לו ביטוח.

למי שאין ביטוח.

למי שיש ביטוח, בדרך כלל זה הולך ישירות.

יש אולי הליכים כאלה ואחרים.

אם יש הליכים כאלה ואחרים אז אני מבקש גם אותם לחסוך.

לכן ביקשנו בהצעת החוק הזאת לאפשר דחייה.

הרי מה קורה?

כשבאה המשפחה ורוצה להסדיר את העניין בני המשפחה צריכים להביא צו ירושה ומסמכים נוספים כאלה ואחרים.

בואו ניקח בחשבון: קמו מהשבעה, נגמר השלושים, מקימים מצבה, הילדים.

איתן כבל: אפילו גם צו ירושה, לצערי, ואני אומר את זה מניסיון, אפילו אישור פטירה- - -

אפילו למות קשה כאן.

איתן כבל: אתה לא מבין כמה.

איתן כבל: חס וחלילה אני לא מאחל לאף אחד אבל כשזה קורה ואתה נדרש להתמודד עם העניין הזה – אני לא מתאר לעצמי איך זה- - -

בקיצור, זה חודשים של פרוצדורה שהמשפחה צריכה לעשות תוך כדי אבלותה, תוך כדי הטראומה שפגעה בה.

אפשר לקחת את זה גם למקרי קיצון, אם זה טראומה של אדם צעיר מאוד, או של אדם שמת בצורה טרגית, למשל בתאונה או משהו מן הסוג הזה.

הדבר האחרון שהמשפחה תתחיל לטפל בו זה לרוץ להשיג צו ירושה ודברים מן הסוג הזה.

לכן ביקשנו לתת דחייה של עד 12 חודשים, שבתוך התקופה הזאת יסודר העניין הזה: חברת הביטוח תיקח על עצמה את מה שהיא צריכה לקחת.

במשכנתה יש ביטוח אוטומטי, אבל גם עד שחברת הביטוח נכנסת לעניין צריך להביא לה את המסמכים.

זאת כל הבקשה.

אנחנו מבקשים להחיל את הדבר הזה מעכשיו, כלומר כל אדם שחלילה – ואני מאחל שזה לא יקרה – ייפטר מעולמו אחרי החלת החוק הזה, כבר תחול ההנחיה הזאת לבנקים או למי שאחראי על הדבר הזה.

זה הכול, אדוני.

מבחינתי אפשר לסיים בעוד 20 שניות.

עכשיו בואו נראה אם אתה צדקת או אני צדקתי, אם הממשלה חייבת בכל מקרה להגיד משהו או לא.

איתן כבל: קודם כול, תהיה סמוך ובטוח שכן.

איתן כבל: בבקשה.

רונן ניסים: אני מן המחלקה המשפטית בבנק ישראל.

רונן ניסים: אנחנו לא מתנגדים להצעה, אז זה 1–0 ליושב-ראש.

רונן ניסים: ..

איתן כבל: חייבים להעביר את זה, הרי הנגידה מתחלפת בעוד שבועיים.

רונן ניסים: אבל יש לנו כמה הערות.

רונן ניסים: היינו בקשר עם הייעוץ המשפטי לוועדה.

איתן כבל: נעבור להקראה ואז תעירו.

הערות מהותיות?

רונן ניסים: יכול להיות שכן.

איתן כבל: תיכף נראה.

איתן כבל: הוא אומר שזה כבר עניינים של ניסוח.

איתן כבל: יכול להיות שזה יהיה מהותי, או לא.

בעיקרון, הקביעה שזה חל מיידית היא בסדר?

רונן ניסים: צריך לראות מה תקופת ההיערכות של הבנקים.

ברור, אבל אני מתכוון שזה לא אומר רק מי שלוקח משכנתה מהיום אלא גם מי שלקח משכנתה לפני 15 שנים וחלילה נפטר אחרי שהחוק נכנס לתוקף.

איתן כבל: אם זה לא יקרה – החוק לא שווה.

איתן כבל: עזוב, בחייך.

אליסה דברה: יש לי הערה לעניין שאולי הוועדה וכבוד חברי הכנסת ואולי גם בנק ישראל לא מודעים לה.

אליסה דברה: אני מעמותת "עוז – בנקים לא מעל החוק".

אליסה דברה: הייתה תקופה שהבנקים עשו פוליסות ביטוח בתוך הבנקים.

איתן כבל: נכון.

איתן כבל: הן עושות את זה גם היום, דרך אגב.

אליסה דברה: אבל קרה משהו בקיץ האחרון, שלמעשה פג תוקפן של הפוליסות האלה בפברואר והבנקים הוציאו את ההודעה ללווים באיחור רב מאוד, באיחור של חצי שנה, שעליהם לעשות פוליסה.

אליסה דברה: זאת אומרת, יש ציבור גדול שחושב שיש לו פוליסת ביטוח ולמעשה אין לו.

איתן כבל: את זה אני לא מכיר.

אליסה דברה: אני מכירה, קיבלנו פניות.

איתן כבל: בנק ישראל, אנא תבדקו אם יש בכלל דבר כזה.

איתן כבל: לראשונה אני שומע את זה.

איתן כבל: אני רק יכול לומר לך שיש מלחמת עולם בין חברות הביטוח בנושא ביטוחי משכנתאות.

איתן כבל: אני אומר את זה מידע אישי.

איתן כבל: אתה לא יוצא מן הבנק עד שהבנק אומר "אני – עליך", ובכל כמה שבועות מתקשרים אליך, לא משנה אם זה חוקי או לא חוקי: "לאדוני יש ביטוח משכנתה?

איתן כבל: אולי זה, אולי זה, תעבור אלינו, יש לנו הצעות טובות יותר".

איתן כבל: אבל אנא בידקו, כי אם זה נכון אז צריך לתת על זה את הדעת.

אליסה דברה: אני רוצה לדייק, לעשות פה כוונון עדין – ההפניה במיוחד ללווים שמלאו להם 60 שנים.

אליסה דברה: תבדקו את זה בבקשה לגבי לווים שלקחו הלוואה בעבר ומלאו להם 60 שנים.

איתן כבל: אבדוק בשנה הבאה.

אליסה דברה: יכול להיות שיש לנו שם ציבור שלא מכוסה.

איתן כבל: תודה.

איתן כבל: נעבור להקראה.

איתן כבל: כמובן תינתן אפשרות להתייחס לדברים על פי הסעיפים.

מיקי טמיר: אני מאיגוד הבנקים.

מיקי טמיר: בסעיף קטן (א) כתוב "ידחה התאגיד הבנקאי".

מיקי טמיר: אתם יודעים היום שמשכנתאות ניתנות לא רק על ידי תאגידים בנקאיים.

איתן כבל: את צודקת.

איתן כבל: "כלל" בוודאות נותנת.

נכון, צריך לכתוב את המילה הנכונה.

מיקי טמיר: מי שנותן משכנתה.

מיקי טמיר: אני לא יודעת איך בדיוק להגדיר את זה כרגע אבל צריך למצוא את ההגדרה.

איתן כבל: אנשי רשות שוק ההון יתייחסו.

מיקי טמיר: בסעיף קטן (ב), באותם מקרים – ואנחנו חושבים שזה 95%, אולי יותר – שיש ביטוחי משכנתאות – ואגב, זה גם אינטרס של הבנק עצמו שיהיה ביטוח, אפילו כשהוא לא המבטח.

איתן כבל: נכון.

מיקי טמיר: אנחנו יודעים מניסיון, כשאחר כך חברת הביטוח משלמת, היא משלמת גם ריבית פיגורים, אם נצברה.

מיקי טמיר: כך שאין שום סיבה שסעיף קטן (ב), שקובע שלא תהיה ריבית פיגורים, יהיה כאן.

מיקי טמיר: אם היה אכן פיגור ויש ביטוח, וחברת הביטוח תשלם אחר כך את הסכום עם ריבית הפיגורים- - -

איתן כבל: הבנתי את מה שאת אומרת.

איתן כבל: הבעיה שלי לא כשהכול מצוין.

איתן כבל: כשהכול מצוין אז אין בעיה.

איתן כבל: אני רוצה שיובהר בנוסח שהמשמעות היא: אם מתקבל, אז אין בעיה.

איתן כבל: כל העניין הוא איך אני גורם לכך שמי שלא ב-loop לא יימצא ניזוק מן התהליך.

שלי סבן: אני מרשות שוק ההון.

שלי סבן: בהתאם לפוליסות החברה מחויבת לשלם 12 חודשי פיגורים, אבל עד לקרות מקרה הביטוח.

שלי סבן: מקרה הביטוח הוא מקרה הפטירה ולא אחרי הפטירה.

שלי סבן: לכן זה לא נכון.

שלי סבן: אנחנו גם שגינו בזה.

מיקי טמיר: זאת אומרת, אם הריבית נוצרה כתוצאה מהפטירה היא לא תשלם?

שלי סבן: לא.

מיקי טמיר: מהניסיון שלנו חברים אמרו בבנקים שהם מקבלים כסף- - -

שלי סבן: אני לא יודעת מה חברים מקבלים.

שלי סבן: אני יודעת מה כתוב בפוליסה, מה ההוראות בפוליסה.

מיקי טמיר: נבדוק את זה.

איתן כבל: השתנו ההוראות.

איתן כבל: זה רק תחנה ראשונה, תהיה לנו כמובן עוד אפשרות לשנות.

מיקי טמיר: לגבי סעיף קטן (ג), כאן מישהו יצר מנגנון, שלמשל היה פיגור של שלושה חודשים אז צריך להאריך את ההלוואה בשלושה חודשים.

מיקי טמיר: הדבר הזה מסובך מאוד.

מיקי טמיר: אם רוצים להחיל את זה מהר ככל הניתן, מה שקורה בבנקים היום – ואגב אנחנו שומעים, ואולי חשוב לדעת, שיש הרבה בנקים שכבר היום מאפשרים את זה ועושים את זה.

איתן כבל: דיברנו על זה בדיונים קודמים.

מיקי טמיר: בנקים עושים את זה, לא מיוזמתם אלא מתוך הבנה שזאת הסיטואציה.

מיקי טמיר: הדבר שיותר מתאים לבנקים הוא את הסכום הזה לצרף לתשלומים אחרים ולא להאריך את תקופת ההלוואה.

מיקי טמיר: זה יוצר פשוט מערבולת מיכונית מורכבת.

איתן כבל: לא הבנתי.

איתן כבל: אני מתנצל, אם את הבנת אז תסבירי לנו.

חשבתי שאני האידיוט היחיד פה, אבל אני רואה שזה לא כך...

איתן כבל: אל תתפלא, אתה לא האידיוט היחיד...

מיקי טמיר: כנראה לא הסברתי טוב.

מיקי טמיר: בסעיף קטן (ג) עשו מנגנון שבעצם באותם תשלומים שלא שולמו, ישלמו אותם אחרי סוף ההלוואה.

מיקי טמיר: כלומר, אם נותרו עוד עשרה תשלומים ושלושה לא שולמו אז עכשיו יהיו עוד 13 תשלומים.

מיקי טמיר: בפועל מה שאנחנו עושים, לוקחים את אותם סכומים שלא שולמו ומצרפים אותם לתשלומים שעדיין יש לשלם.

מיקי טמיר: זה דבר שהוא הרבה יותר סביר.

קריאה: אבל מי יכול לעמוד בזה?

כאן הייתה כוונה שלא יפלו פתאום סכומים שהמשפחה לא יכולה לעמוד בהם.

אליסה דברה: זה לא יוצא עד כדי כך כי אנחנו מדברים בסך הכול על- - -

בסך הכול משכנתה.

אליסה דברה: הסך הכולל שיש לך הוא מיליון.

איתן כבל: גברתי הלוחמת, בבקשה.

אליסה דברה: תודה, אדוני.

איתן כבל: אאפשר לך לדבר.

איתן כבל: את יודעת שאני תמיד מאפשר לך.

איתן כבל: אנחנו פה בפורום מצומצם, אנחנו מה שנקרא "פלגא מנחה" או "הנץ החמה", אין יותר מדי אנשים אז אנחנו יכולים לאפשר לדבר.

איתן כבל: עד עכשיו אני לא בדיוק מבין את העניין.

טיבי רבינוביץ: אפשר להסביר.

טיבי רבינוביץ: אני מאיגוד הבנקים.

טיבי רבינוביץ: למיטב הבנתנו, אם אנחנו מאריכים את משך ההלוואה, בעצם צריך להקים את ההלוואה מחדש כי זאת הלוואה אחרת, יותר ממושכת ובתנאים שונים.

טיבי רבינוביץ: זה לא טוב ללקוח וגם לא טוב לנו, אבל קודם כול זה לא טוב ללקוח כי צריך להביא אותו, להחתים אותו על טפסים מהתחלה.

טיבי רבינוביץ: זה להקים הלוואה מחדש וזה פשוט סיפור אחר, שלא רק לא טוב לנו, כי בסופו של דבר זה משנה את תנאי ההלוואה, אלא גם לא טוב ללקוח, כי מתחילים לטרטר אותו וזאת הלוואה אחרת.

טיבי רבינוביץ: לדעתנו זה לא נכון.

איתן כבל: אני רוצה להציע הצעה.

איתן כבל: אני רוצה להציע את הדבר הבא: נאשר את הצעת החוק כפי שהיא.

איתן כבל: ברור לנו שצריך לשנות אותה, זה ברור מהסיבות שטיבי רבינוביץ אמר.

איתן כבל: יעקב אשר, אני רוצה שאתה תיפגש עם הגורמים.

בעיקרון אני מקבל את מה שהוא אומר.

הוא אומר: זה בעצם מאריך את ההלוואה ויוצר הלוואה חדשה.

מצד שני, עלינו להבין שאנחנו לא רוצים שתהיה פה "מכה".

צריך לקבוע מנגנון שיחלק את זה לאורך כל תקופת ההלוואה.

וטיבי רבינוביץ: זאת הייתה הכוונה, לצרף עוד סכום לכל סכום.

אז יש הסכמה.

אנחנו נתקדם עם זה בהכנה לקריאה שנייה ושלישית.

טיבי רבינוביץ: אם נשארו 20 תשלומים, ייצא שהדלתא לכל תשלום היא דלתא קטנה מאוד.

איתן כבל: אם עכשיו, לא מספיק אבלותה של המשפחה, אנחנו נוסיף גם מערכות בירוקרטיות – זה לא הכוונה.

איתן כבל: זה לא מצד אחד רצונו של חבר הכנסת יעקב אשר להושיט יד ומצד שני לתת סטירה ללקוח, זאת איננה הכוונה.

איתן כבל: מכיוון שהבנו את העניין הזה וכדי שנוכל להתקדם בנתיב הזה, יש בינינו הסכמה שמה שטיבי רבינוביץ וגברת מיקי טמיר אומרים הוא נכון.

איתן כבל: צריך לבנות את המנגנון, שזה ייכתב באופן נכון.

איתן כבל: אבל נצביע על הדברים כפי שהם כדי לקדם את התהליך.

זה לא ייקרא נושא חדש.

איתן כבל: זה לא ייקרא נושא חדש מכיוון שאנחנו מבינים לגמרי שצריך לכתוב את הסעיף בצורה אחרת שמתכתבת עם הדברים שהוצגו כאן.

רונן ניסים: לגבי סעיף קטן (א), באשר להרחבה גם למי שאינם תאגידים בנקאיים ונותנים הלוואות לדיור, רק להזכיר שהוועדה אישרה השבוע את הצעת החוק של פולקמן, ששם גם נעשה מהלך דומה.

רונן ניסים: לגבי סעיף קטן (ב), אנחנו מציעים להפריד בין מצב שבו יש ביטוח ללווה לבין מצב שבו אין ביטוח ללווה, לעשות אבחנה בין השניים.

איתן כבל: אני חושב שאדוני צודק.

איתן כבל: אני אומר באינסטינקט, יעקב אשר אני רוצה שתקשיב: מצבו של הלא מבוטח הוא יותר בעייתי ממצבו של המבוטח.

איתן כבל: אם אנחנו כורכים בחבילה אחת, מי שאין לו ביטוח עלול למצוא את עצמו במצב יותר חלושעס.

איתן כבל: לכן כדאי לייצר את ההפרדה כדי לתת בתקופה הזאת, אם יש – בואו נגיד את האמת- - -

אם זה החבות של חברת הביטוח, כולל ריבית פיגורים ודברים מן הסוג הזה, אז לכאורה אין לי בעיה עם זה.

אני מנסה לחשוב.

השאלה אם זה לא קופץ בסוף.

נעמה דניאל: מה שאומרים עכשיו הוא ש- - -

היא הבהירה מקודם שגם כך לא לוקחים מהם ריבית פיגורים.

אליסה דברה: אני רוצה להפנות תשומת לבכם, ברשות היושב-ראש, לכך שיש מקרים מסוימים, וכולנו מודעים להם, כאשר חברת הביטוח מתנערת מאחריות למקרה של כיסוי הפוליסה.

אליסה דברה: במקרים כאלה האנשים יימצאו בפני שוקת שבורה.

איתן כבל: בואו נעשה סדר.

איתן כבל: הבנתי.

איתן כבל: בואו נתקדם ונחתוך עניין.

איתן כבל: חבל, זה כבר טורח ציבור כפי שאנחנו אומרים.

איתן כבל: יש כאן שני מהלכים.

איתן כבל: יש מהלך אחד למי שיש לו ביטוח ואין בעיה.

איתן כבל: קבוצה שנייה זה מי שאין להם ביטוח וגם מי שיש להם ספק ביטוח, כלומר שחברת הביטוח אומרת "כן, לא חידשת, כן חידשת".

אליסה דברה: שמקרה הפטירה הזה לא מכוסה.

איתן כבל: אני לא יודע אם מכוסה או לא מכוסה.

איתן כבל: זה לא חשוב.

דיקלה טקו: אפשר לקחת משכנתה בלי ביטוח?

איתן כבל: בטח.

איתן כבל: אתה יכול להגיד שאתה לא רוצה ביטוח.

איתן כבל: זה קיים היום.

איתן כבל: זה לא קשור בכלל לבנק.

איתן כבל: בני זוג היום משתלם להם לעשות ביטוח.

איתן כבל: יש מי שאומרים: סליחה, למה אני צריך עכשיו ביטוח?

איתן כבל: רק התוספת הזאת של 100–300 שקל זה חצי משכנתה.

זה יכול להיות הרבה יותר.

איתן כבל: זה מצטבר בשנה להרבה כסף.

איתן כבל: היום אין כמעט הלוואות שהן לפחות מ-25–30 שנים, זה מגיע לסכומים לא מבוטלים, ממש לא מבוטלים.

איתן כבל: יש אנשים שאומרים: יום אחד, נראה, זה – הסיפורים הרגילים שאנחנו מספרים לעצמנו, שהכול בסדר ולעולם חוסן.

איתן כבל: אנחנו מכירים את זה.

איתן כבל: זה לא כמו ביטוח למזגן, שמתקשרים אליך ואומרים: "תמה תקופת הביטוח של המזגנים שלך בבית.

איתן כבל: " אני אומר: "בסדר, אז כמה אני צריך להוסיף?

איתן כבל: " ואז אני אומר: "אח שלי, עשה לי טובה, במחיר שאתה מציג לי אני יכול בכל שנה להחליף מזגן בחדר אחר".

איתן כבל: זו האמת.

איתן כבל: אלה עולמות תוכן אחרים.

איתן כבל: לכן אני עושה את האבחנה הזאת.

איתן כבל: יכול להיות שעד הדיון הבא נמצא עוד כל מיני דברים.

איתן כבל: הדבר היחיד שמטריד אותי, וכדי להיות בטוח בו, הוא עניין הריבית וההצמדה.

שלי סבן: זה בוודאות בתנאי הפוליסה.

שלי סבן: בדקנו ממש לפני שבאנו לכאן.

יש נקודה אחת:

אדם נפטר ואחר כך התברר שהוא לא דיווח משהו לפוליסה.

בקיצור, כושלים לו את הפוליסה כביכול, אומרים לו: החברה לא מבטחת.

איתן כבל: הוא נכנס תחת הקטגוריה.

איתן כבל: גם עליו צריך לשמור.

איתן כבל: לכן אמרתי שיש כאן שתי קבוצות, בגדול.

איתן כבל: יש קבוצה ראשונה שאין ויכוח על כך שיש לה ביטוח, ויש קבוצה שנייה שאין לה ביטוח בוודאות וגם אלה עם ספק ביטוח.

בסופו של יום אם האדם הפרטי הוא שמשלם ולא חברת הביטוח, הוא ישלם בהצמדה רגילה שקיימת ולא בריבית פיגורים ודברים מן הסוג הזה.

זה מטרת המחוקק.

נעמה דניאל: אפשר פשוט להחיל את ההצעה על היורשים.

נעמה דניאל: כלומר במקרה שהיורש הוא מי שצריך להמשיך לשלם את המשכנתה.

איתן כבל: קודם כול, בוודאות מי שצריך להמשיך לשלם את המשכנתה זה לא הנפטר...

צריך – כן, יכול – לא...

איתן כבל: זה או בת הזוג או בן הזוג או ילדיו.

איתן כבל: אחרי חלוקת ירושה, לפני חלוקת ירושה – בסוף מישהו צריך לשלם את זה.

איתן כבל: לכן בפירוש כל המהלך הזה חל על היורש, על מי שנכנס לנעליים של הנפטר.

איתן כבל: דרך אגב, איפה הבעיה?

איתן כבל: כאשר יש לך ביטוח זה בעצם פוטר אותך לאחר מכן מתשלום המשכנתה, אבל במצב שבו אין לך ביטוח נכנסים לנעליים היורשים, הם הופכים להיות אלה שמשלמים בדיוק כמו הנפטר, המנוח.

נעמה דניאל: לכן אם נחיל את זה רק על יורשים אז בעצם אם חברת הביטוח- - -

מיקי טמיר: עוד הערה, שאני מודה שלא שמתי לב, היא בסעיף קטן (א).

מיקי טמיר: פה מדובר על 12 חודשים.

מיקי טמיר: אנחנו מבינים מהניסיון שבכל מקרה זה מסתיים תוך שישה חודשים.

מיקי טמיר: כלומר, כשיש ביטוח – ועל פי הנתונים שלנו ב-95% מן המקרים יש ביטוח – בתוך פחות משישה חודשים חברות הביטוח משלמות.

איתן כבל: כשיש לנו את חברת הביטוח אז אין בעיה.

מיקי טמיר: אנחנו לא רוצים שליורשים יהיה תמריץ שלילי שלא בכל זאת לפנות.

מיקי טמיר: לכן אנחנו רוצים- - -

איתן כבל: אני רוצה לומר לך: זה ניסיון שכנראה ייכשל בהצבעה.

והיושב-ראש עוד היה עדין.

איתן כבל: הרי מה העניין?

איתן כבל: בסוף גם יש ריבית ופה ושם.

איתן כבל: אם למישהו אין ביטוח, אין לו עניין.

איתן כבל: הרי זה לא שאנשים מחפשים לעשות קופה דרך המשכנתה.

איתן כבל: אם יש משהו שתמיד הכי מטריד את האנשים, יותר אפילו מן ההחזר הרגיל של כספים, זה המשכנתה, ואת יודעת את זה, אנחנו מודעים לזה.

איתן כבל: לכן אני חושב שלא כדאי לשנות את העניין הזה.

איתן כבל: אני גם לא חושש שיתחילו אנשים למות רק בשביל לממש את הדחייה.

אנחנו לא צפויים לגל התאבדויות.

..

איתן כבל: הכול בגלל החוק של יעקב אשר, צפו למתאבדים.

איתן כבל: ..

טיבי רבינוביץ: אני מבקש לומר שני דברים.

טיבי רבינוביץ: קודם כול, הרי אתה מדבר פה גם על גופים עסקיים.

טיבי רבינוביץ: יכול להיות שאם חברת הביטוח היום מחזירה את התשלום לאדם בתוך שלושה חודשים, איזו סיבה יש לך לאפשר לה לשלם בתוך שנה?

טיבי רבינוביץ: אני שואל את עצמי שאלת תם.

טיבי רבינוביץ: זה דבר אחד.

טיבי רבינוביץ: דבר שני, גם מבחינת הלקוח שבוודאי, אני מסכים אתך, אין לו עניין- - -

איתן כבל: הבנתי.

איתן כבל: בואו נסכם את זה.

כתוב פה "שלא תעלה על 12 חודשים".

זה לא אומר שלא תשלם קודם.

טיבי רבינוביץ: "שלא תעלה" זה המקסימום.

בסדר, אתה תמיד קובע מקסימום.

טיבי רבינוביץ: אם אתה קובע מינימום- - -

אליסה דברה: אם אתה חושש מחברות הביטוח שהן- - -

איתן כבל: לא, חבר'ה, חברות הביטוח ירצו, להערכתי, לשלם, אלא אם כן מבחינתן הן עושות קופה בדרך הזאת.

שלי סבן: גם מה התמריץ העסקי?

שלי סבן: הוא ירצה לדחות בכמה חודשים?

שלי סבן: למה?

שלי סבן: כי חברת הביטוח תרוויח עוד זמן שזה מתנהל בתביעות?

איתן כבל: אני לא קונה את זה.

טיבי רבינוביץ: בעסק הזה יש סכום של כסף.

טיבי רבינוביץ: השאלה איפה הוא יושב.

טיבי רבינוביץ: אם הוא יושב אצלי אז אני שם אותו בפיקדון לחמישה חודשים ומרוויח על זה 10 שקלים.

טיבי רבינוביץ: אם הוא אצלו אז הוא יעשה אותו דבר.

טיבי רבינוביץ: למה זה לא ברור?

איתן כבל: קודם כול, מה שאתה אומר לא מופרך.

טיבי רבינוביץ: אני משתדל.

איתן כבל: אני טוען, דרך אגב, שיש הרבה גופים שעושים גביית-יתר מלקוחות: כאשר יש לך 200,000 לקוחות ואתה גובה מכל אחד בטעות שקל, לא אמרתי 100 שקלים, אתה יודע אילו קופות אתה בסוף מייצר לך בתוך התהליך?

איתן כבל: רובנו על שקל אפילו לא נפנה.

איתן כבל: אנחנו מכירים את זה.

איתן כבל: אלה קופות יפות, אני מסכים אתך בעניין הזה.

איתן כבל: יעקב אשר, אני מציע שנעשה את האבחנה בין שני חלקים, בין חברות הביטוח – אין סיבה שהן לא ישלמו את הכסף.

שלי סבן: אני רוצה להסביר משהו בעניין הזה.

שלי סבן: נתנו פה נתונים על שלושה חודשים.

שלי סבן: אני לא יודעת מאין זה מגיע.

שלי סבן: חשוב לציין שצו ירושה בפני עצמו, כשנדרש צו ירושה, זה תהליך של כמה חודשים.

כמה חודשים לפחות.

איתן כבל: זה לוקח כמה חודשים.

איתן כבל: לצערי אני אומר את זה מניסיון.

איתן כבל: אנחנו רק חמישה אחים.

איתן כבל: תחשוב מה קורה במקומות שיש בהם יותר –רק תיאום כדי להגיע לחתום, וזה כשהכול בסדר ברוך השם.

טיבי רבינוביץ: לכן, אדוני היושב-ראש, אנחנו באנו בטוב.

טיבי רבינוביץ: מכיוון שאנחנו יודעים שהפרקטיקה היא שלושה חודשים אמרנו: חצי שנה.

שלי סבן: התמריץ פה הוא נורא שולי לעומת נזק- - -

איתן כבל: יקירה, אני יותר קרוב אליך מאשר אל טיבי רבינוביץ, ולא רק בגלל המרחק פה.

איתן כבל: אני מבין את מה שאת אומרת.

איתן כבל: אני רוצה לסכם.

איתן כבל: שתי נקודות יש לנו לפעם הבאה: הראשונה היא מה שנקרא תיקון טיבי רבינוביץ לגבי העניין שלא פותחים את כל המשכנתה מחדש ושהלקוח בסוף לא ימצא שיוצא שכרו בהפסדו.

אתה מדבר על ההארכה, שלא מאריכים.

איתן כבל: אני רוצה שנבדוק את זה.

איתן כבל: שלי סבן, נראה לי שאני אתך לגמרי, אבל כדאי לשקול את דבריו של טיבי רבינוביץ, בוודאי בכל הנוגע לעולם חברות הביטוח.

איתן כבל: הוא צודק.

איתן כבל: מבחינתו כל יום שזה יושב אצלו, גם אם הוא מרוויח שקל, תחשבי על כל השקלים הבודדים שהוא מרוויח, כך עושים את הכסף, בקטנות האלה.

טיבי רבינוביץ: אנחנו לא אומרים שצריך לקצר להם את הזמן.

טיבי רבינוביץ: אנחנו אומרים: בואו לא נאפשר- - -

איתן כבל: העניין ברור.

שלי סבן: העניין של חצי שנה במצב כזה הוא לא ריאלי.

איתן כבל: בינתיים אני מצביע על הצעת החוק כפי שהיא מנוסחת.

שלי סבן: תודה.

איתן כבל: אמרתי שאני רוצה שתבואו בדין ודברים.

איתן כבל: אם תשתכנעו, נשנה את זה.

איתן כבל: זה הכול.

איתן כבל: זה לא כזה דרמטי.

אם לא, אז לא.

נעמה דניאל: דבר ראשון, עלה פה העניין של להחיל על חוזים קיימים את ההוראות.

נעמה דניאל: זה דבר שאנחנו מאוד נרתעים ממנו.

נעמה דניאל: יש שתי הצעות חוק בוועדה לתיקון של דברים דומים, שבשתיהן זה הוחל רק על חוזים מכאן ולהבא.

איתן כבל: אנחנו לא עוסקים במתים בעתיד.

איתן כבל: אין מצב, אני כבר אומר לך, לא מעניין אותי כלום, עם כל הבעייתיות שבעניין.

אין פה משהו שמשנה דברים מלכתחילה.

איתן כבל: יעקב אשר, אני פה.

איתן כבל: האם נתקעתי?

איתן כבל: לא.

איתן כבל: תן לי, אל תפריע לי.

איתן כבל: מרגע שהחוק הזה נכנס לתוקף אין שום סיבה שזה לא יחול.

איתן כבל: אם הוא מת – הוא מת.

נעמה דניאל: התערבות בחוזים קיימים זה דבר בעייתי מאוד.

טיבי רבינוביץ: בוודאי שיש סיבה.

טיבי רבינוביץ: אתה רוצה שהחוק יחול באופן רטרואקטיבי?

איתן כבל: לא, לא ביקשתי שזה יחול על כל מי שמת.

איתן כבל: אני מדבר שמרגע שהחוק נכנס לתוקף, ואם מחר קורה למישהו שהוא נפטר, בוודאי זה יחול עליו.

למה?

זה משנה לך משהו בחוזה?

טיבי רבינוביץ: זה נקרא רטרואקטיבי, אדוני היושב-ראש.

אנחנו לא מתערבים בחוזה.

אליסה דברה: אתה מתכוון למשכנתאות שייקחו ממחר?

אליסה דברה: מה פתאום.

טיבי רבינוביץ: אני רוצה להבהיר את המצב.

איתן כבל: טיבי רבינוביץ, בואו נעשה את זה קצר.

איתן כבל: אתה טוען שהחוק הזה יחול רק על נוטלי משכנתאות חדשות.

איתן כבל: הבנתי.

איתן כבל: אני יודע מה אני מביא בדיון עכשיו.

איתן כבל: ירצה אדוני אחר כך לריב אתו בהכנה לקריאה השנייה והשלישית, תריבו, שמשרד המשפטים יעצור, שמשרד האוצר יעצור, זה לא ענייני.

איתן כבל: אין מצב שאעביר הצעת חוק כזאת – זה לעשות ממני חוכא ואיטלולא.

איתן כבל: גם כך מספרם של נוטלי המשכנתאות היום ללא ביטוח, אם יש כאלה – רק מן העבר אנחנו נמצא, לא מנוטלי משכנתאות בעתיד – קשה לי להאמין שאמצא כאלה, גם בגלל ההערה ששמענו כאן והערות נוספות.

איתן כבל: כל הצעת החוק הזאת, אם אני הופך אותה אני בעצם מסרס אותה עוד לפני שאישרתי אותה.

אליסה דברה: בכלל כבר לא תהיה בה תועלת.

איתן כבל: אין בה תועלת.

איתן כבל: מה, בזבזת לי עכשיו 35 דקות?

איתן כבל: אין לזה משמעות.

טיבי רבינוביץ: אחרי שאמרת את זה אני בכל זאת מבקש להסביר לך מה המשמעות.

טיבי רבינוביץ: אני מניח שאתה מבין אבל בכל זאת.

טיבי רבינוביץ: בסופו של דבר החוק – אני נותן הלוואה על בסיס פרמטרים מקצועיים וכלכליים שלא לקחו בחשבון מצבים כמו המצב שאתה מדבר עליו כרגע.

טיבי רבינוביץ: לא לקחתי בחשבון מצב שבו אני צריך לתמחר את ההלוואה אחרת.

טיבי רבינוביץ: הרי אין חוק שמתקבל בכנסת רטרואקטיבית.

טיבי רבינוביץ: אתה אומר בעצם שהייתי צריך לדעת שאתה הולך לחוקק חוק והייתי צריך להתנהל אחרת בבואי לתת את ההלוואה.

איתן כבל: אגיד לך מה אתה אומר.

איתן כבל: אתה אומר לי בעצם את הדבר הבא- - -

טיבי רבינוביץ: ההלוואה הזאת ניתנה בתנאים מסוימים.

טיבי רבינוביץ: מי כמוך יודע שרק אתה בוועדה שלך, אדוני, תיקנת הרבה חוקים, אפילו לאחרונה, שנוגעים לשוק המשכנתאות.

טיבי רבינוביץ: שוק המשכנתאות הוא שוק עדין.

טיבי רבינוביץ: אתה לא יכול לעשות את כל התיקונים האלה רטרואקטיבית.

אבל לא בסוג של תיקון כזה.

מה הדרמה בסוג של תיקון כזה?

טיבי רבינוביץ: שום דבר לא דרמטי, אבל התקבלו עשר החלטות לא דרמטיות רק בשבוע האחרון.

טיבי רבינוביץ: שום דבר לא דרמטי אבל כמות ההחלטות הלא דרמטיות שמתקבלות בשוק המשכנתאות היא עצומה.

אתה רוצה לעשות סיבוב על זה?

לא אתן להצעת החוק הזאת לעשות עוד סיבוב של רווח על- - -

טיבי רבינוביץ: מה זה "עוד סיבוב"?

טיבי רבינוביץ: אבל אדוני מתקן את החוק.

טיבי רבינוביץ: כל חוק שאתה מתקן, אתה יכול לתקן אותו אחורה אבל אתה לא מתקן אותו אחורה.

אני מתקן את החוק אבל אני לא נוגע בחוזה שלו.

איתן כבל: טיבי רבינוביץ, מה אתה בעצם אומר?

איתן כבל: אתה אומר: עכשיו אנחנו מתחילים את המשחק מחדש.

איתן כבל: אנחנו עכשיו נבוא, נבנה מסלול חדש של משכנתאות, נוסיף כמה שקלים.

איתן כבל: כך הרגת את הצעת החוק לגמרי.

איתן כבל: בשביל זה אני לא צריך אותך.

איתן כבל: אם אתה כבר נותן לי את המסלול, אם אתה כבר מתמחר לאדם אחרת בעקבות הצעת החוק אז הוא כבר יגיד "אשלם ביטוח".

איתן כבל: אם אני מבין נכון, ההערה שהייתה לחבר הכנסת יעקב אשר כשהוא קם בלילה ואמר "מצאתי את הצעת החוק, מצאתי, מצאתי", הייתה סביב אותם אנשים שהוא נתקל בהם שכנראה נקלעו לסיטואציה כזו.

איתן כבל: הם לא רבים ואנחנו לא נשנה את שוק המשכנתאות בעניין הזה.

איתן כבל: לכן אני מעמיד להצבעה את הצעת החוק עם התיקונים הקטנים שהסכמנו עליהם, אם בכלל, עכשיו בקריאה הראשונה.

איתן כבל: לקראת הקריאה השנייה נביא את התיקון שאמרנו, על מה שהעיר טיבי רבינוביץ, נביא את התיקון בעקבות ההערה של שלי סבן לגבי האם יצטרך לשלם ריבית והצמדה.

רונן ניסים: שני דברים קטנטנים בנוסח.

רונן ניסים: בסעיף קטן (ב) נאמר "ריבית שונה".

רונן ניסים: אנחנו לא מכירים את המושג הזה.

רונן ניסים: אני אומר את זה לפרוטוקול ונוכל לטפל בזה בהמשך.

רונן ניסים: בסעיף קטן (ג), בסוף, הנושא של התשלום אחרי התקופה "בתשלומים חודשיים כמספר החודשים שנדחו" – זה מתוך נקודת הנחה שהתשלום משולם מידי חודש בחודשו.

רונן ניסים: יכולים להיות מצבים שהתשלומים הם לא חודשיים.

לא דיברנו שהם יביאו- - -

רונן ניסים: שישולם לפי ההסכם.

זה יצטרך להגיע כבר בהצעת החוק המתוקנת, בנוסח אחר, אז ממילא זה לא רלוונטי.

רונן ניסים: נתייחס לזה בהמשך.

שלי סבן: הגופים הלא בנקאיים שנותנים אשראי לדיור הם גופים חדשים שרק הוקמו, שהחוסן הפיננסי שלהם אין מה להשוות אותו.

איתן כבל: כמה מתים יכולים לערער את השוק?

שלי סבן: אני מסכימה שיכול להיות שלא מדובר- - -

איתן כבל: אני רוצה להעיר לך הערה.

איתן כבל: הנחת העבודה – כדי שתנוח דעתם של מחזיקי המניות ב"כלל" – היא שמספרם של אלה שנטלו הלוואות – הרי זה די חדש.

איתן כבל: הסיכוי שיהיו שם כאלה שנטלו הלוואות ללא ביטוח נמוך מאוד.

אלה גם אנשים צעירים יותר שמקבלים שם ביטוח.

"כלל" היא חברת ביטוח ואני בטוח שהיא דחפה להם גם את האלמנט.

שלי סבן: לצד "כלל" יש גם גופים פיננסיים קטנים יותר.

שלי סבן: בגלל שאני לא אחראית על התחום הזה אצלנו ברשות אבקש כן לקיים דיון על הנושא עד לקריאה השנייה והשלישית.

איתן כבל: אין בעיה.

איתן כבל: בדיון לקראת הקריאה השנייה והשלישית.

איתן כבל: אין שום בעיה.

שלי סבן: הנה, הם הגיעו, אהוד מוריה ואייל בן ישעיה מרשות שוק ההון.

איתן כבל: רציתי להגיד שהם באו, אבל לא אתן למאחרים את זכות הדיבור.

איתן כבל: אה, הודעתם ועכשיו את אמורה לצאת?

שלי סבן: אני אצא אם צריך.

איתן כבל: יש לי בדיוק שלוש דקות.

אהוד מוריה: אני רוצה להדגיש שבטיוטה שהונחה לפנינו בכלל לא נזכר הנושא הזה, ולמיטב הבנתי גם הנציגים של הגופים האלה לא הוזמנו.

אהוד מוריה: כמובן אנחנו צריכים לשמוע את העמדות שלהם בעניין הזה.

אהוד מוריה: ברשותך אומר מספר נימוקים באופן כללי, למה לדעתנו אין מקום בעת הזאת להחיל אותו גם על התחום שלנו.

איתן כבל: אם זה לא חל – אין חוק.

איתן כבל: מה, ישבתי פה במשך 45 דקות כדי לגרד לעצמי בראש?

טיבי רבינוביץ: אף חוק אתה לא הופך לרטרואקטיבי.

טיבי רבינוביץ: כל החוקים שחוקקת במשך כל הקדנציה לא החלת אותם אחורה.

זה לא חקיקה רטרואקטיבית.

היא מדברת על הגבייה, לא על קבלת ההלוואה.

איתן כבל: יעקב אשר, שהם יעשו מה שהם רוצים.

איתן כבל: אני לא אצביע אחרת, גם אם היועצת המשפטית תגיד לי משהו אחר.

איתן כבל: אני מבין את מה שהיא אומרת.

יש גם יוצאים מן הכלל בדברים האלה.

איתן כבל: אני מנסה לומר לכם את הדבר הבא: אני חוזר ואומר לך, בעניין זה תשבור את הראש אחר כך עם משרד המשפטים ועם בנק ישראל ועם כל מי שאתה רוצה.

אני לא רואה שמישהו ממשרד המשפטים קפץ.

איתן כבל: יכול להיות, אולי לא שמו לב לעניין הזה.

תבדקו את זה.

אהוד מוריה: ברשותך, אדוני, אשלים את מה שהתחלתי לומר.

אהוד מוריה: ראשית, לא הוזמנו הנציגים וכמובן זה לא נזכר בנוסח.

אהוד מוריה: גם בישיבה הקודמת, לפני מספר ימים, כאשר עלתה סוגיה דומה, שם זה הועלה בדברי ההסבר, כי לא ידעתי, לא הכרתי את זה מראש, אם אתה זוכר, אדוני, זה היה לנו גם בדיון הקודם.

אהוד מוריה: שם זה כן נכלל בדברי ההסבר ואילו כאן זה אפילו לא נכלל בדברי ההסבר.

אהוד מוריה: זו הפעם הראשונה שאנחנו מעודכנים.

איתן כבל: ולכן?

אהוד מוריה: ברשותך עוד שתי מילים.

איתן כבל: טוב, אם כבר הגעת.

אהוד מוריה: אני רוצה לומר שיש לזה משמעויות גם מבחינת השוק שלנו.

אהוד מוריה: יכול להיות שאנחנו מכוונים למשהו טוב אבל שכרנו ייצא בהפסדנו.

אהוד מוריה: יכול להיות שזה ייצור חסם.

איתן כבל: רק אל תדבר עכשיו כמו הבנקאים.

אהוד מוריה: בכלל לא.

אהוד מוריה: אני אומר שזה שוק חדש, שאין לו את היכולות של הבנקים.

אהוד מוריה: יכול להיות שהם לא ירצו להיכנס לתחומים האלה.

איתן כבל: מסכנים עם טריליון ו-600 מיליארד שקל...

אליסה דברה: - - -

אהוד מוריה: הטריליון ו-600 מיליארד שקל לא קשור למוסדרים, אדוני.

אהוד מוריה: זה הכסף המוסדי, זה לא קשור, במחילה.

איתן כבל: טוב, בואו נעשה סדר.

איתן כבל: במחילה, אשיב לאדוני.

איתן כבל: הקשבתי.

איתן כבל: זה בסדר.

איתן כבל: אתם רואים נמלה והפכתם אותה עכשיו לעדר פילים דוהר בסוואנה.

איתן כבל: בואו לא נגזים.

איתן כבל: הסיפור הזה הוא אפילו לא נמלה דרכה על עלה בג'ונגל.

איתן כבל: זה בקושי משפיע על השוק הבנקאי.

איתן כבל: אצלם – נו, בחייאת.

איתן כבל: מה אני רוצה להגיד?

איתן כבל: הנה אני אומר לכם:

איתן כבל: אם תבואו אליי לקראת הקריאה השנייה והשלישית ויסת

איתן כבל: בר שהצעת החוק של יעקב אשר מערערת את יציבות הגופים המוסדיים – וברור שלא, אדוני לא צריך לעשות מימיקה, זה שוליים שבשוליים.

איתן כבל: זה כמו ריקוד תימני – כולכם אומרים: "וואלה, כולנו בעד החוק" ועכשיו, כמו שתמיד אני אומר, זה כמו עבודה אצל וטרינר.

איתן כבל: אתה נכנס, מסתכל על בעל החיים, אחר כך עוטה את החלוק וכשאתה יוצא משם הוא כבר עשה לך עיקור או סירוס.

איתן כבל: אין הצעת חוק שלא מביאים אותה ואז אומרים "וואו, זו הצעת חוק חשובה, באמת, ועכשיו נראה איך הורגים אותה".

איתן כבל: אנחנו כבר – זה שלא צמח לי זקן, זה רק כי אשתי לא אוהבת שיהיה לי זקן, אחרת הזקן כבר היה ארוך.

לאה ורון: הם הוזמנו.

לאה ורון: צפינו לדעת גדולים והזמנו את הנציגים.

לאה ורון: חברות אשראי חוץ בנקאיות הוזמנו לדיון.

איתן כבל: זה כנראה לא מזיז להם.

אייל בן ישעיה: חשוב לחדד נקודה מסוימת.

אייל בן ישעיה: רשות שוק ההון מפקחת היום על שני סגמנטים.

אייל בן ישעיה: יש את הסגמנט של עולם המוסדיים – מבטחים, חברות מנהלות של קופות גמל.

אייל בן ישעיה: זה צד אחד.

אייל בן ישעיה: יש את העולם החדש שנקרא עולם השירותים הפיננסיים המוסדרים, שמסדיר את כל נותני האשראי החוץ בנקאי.

אייל בן ישעיה: בעבר היו נותני שירותי מטבע למיניהם.

אייל בן ישעיה: אלה גופים הרבה יותר קטנים שנותנים אשראי.

איתן כבל: ואיך זה מגיע אלינו עכשיו?

אייל בן ישעיה: להבנתנו הרעיון הוא פשוט להטיל פה את אותן מגבלות שחלות על הבנקים גם על הגופים האלה.

אייל בן ישעיה: אני רק מבקש להביא בפני הוועדה שיכול מאוד להיות שמגבלות על גופים שזה עתה הוסדרו וקמו יכולות להוות בפניהם חסם, מה שימנע תחרות בשוק.

איתן כבל: בחייאת דינקום, אתם יכולים פעם אחת להפסיק להקריא את מה שהתכוננתם אליו במשרד?

איתן כבל: תקשיב שנייה, באמת, בחייכם.

איתן כבל: אני יודע, אנחנו חברי כנסת, זה בעייתי, לא כולנו בליגה של האנשים שמדברים אתנו.

איתן כבל: אבל תראה איך זה תרתי דסתרי.

איתן כבל: אתה אומר לי: "זה מקרוב קמו".

איתן כבל: הסיכוי שיש מישהו – הרי חברת "כלל" היא החברה נכון לרגע זה שאני יודע שמפעילה את זה, תקן אותי אם אני טועה, כי גם אני לקחתי ממנה משכנתה.

איתן כבל: כולם עוברים דרך חברות ביטוח.

איתן כבל: כל העניין הוא שיש כנראה עדיין כאלה, בעיקר משכנתאות ישנות.

איתן כבל: ולכן אני מתווכח עם טיבי רבינוביץ, כאשר הוא מצד אחד מושיט לי יד אוהבת ומלטפת ומחבקת, יד עדינה, אני מרגיש אותו מלטף אותי, אבל לאט לאט הוא גם מרדים אותי והורג לי את החוק.

איתן כבל: בעצם הסיכוי שיהיה אחד או שניים או עשרה שיהיו בחקיקה של משכנתאות חדשות הוא כמו הסיכוי שאומר לאדוני "תעצום את העיניים, דע לך שאתה מתעורר במאדים".

אהוד מוריה: זה בדיוק העניין.

אהוד מוריה: אז למה לא להמתין עם זה?

אהוד מוריה: אתה מדבר על שיקולי יציבות.

אהוד מוריה: אנחנו אומרים שלא יגיעו בכלל לשלב שיקום מישהו.

איתן כבל: אנחנו לא מדברים באותה שפה.

תבדקו את עצמכם.

אם תשכנעו אותנו- - -

איתן כבל: מה אמרתי לכם?

איתן כבל: אמרתי לגברת מהאגף לידכם בשוק ההון: אעביר עכשיו את הנוסח כפי שהוא.

איתן כבל: אם תגיעו למשרד ואתה פתאום תתפוס את הראש ותגיד: "וואו, הצעת החוק של יעקב אשר ממוטטת את השוק" – מה זה, נהרוס את המשק?

איתן כבל: מה, השתגענו?

לא אתן לזה יד.

איתן כבל: החברות רק קמו.

איתן כבל: עד שחברות הביטוח בדחילו ורחימו הצלחנו להכניס אותן אל תוך עולם המשכנתאות.

אליסה דברה: חברות שלא רצו.

איתן כבל: שלא רצו, וכבר יברחו מזה.

איתן כבל: אני מתחייב בפניך שאם זה זה אז אני בגופי אעמוד פה מול יעקב אשר.

לא מול.

ביחד.

איתן כבל: ביחד.

איתן כבל: בסדר?

איתן כבל: בואו לא נהפוך את עצמנו לחוכא ואיטלולא.

איתן כבל: זה להפוך עכשיו את הדיון לחוכא ואיטלולא.

איתן כבל: אמת או לא?

אני רוצה לומר עוד מילה אחת.

רבותי, באמת הופכים את זה לעדר פילים.

גם הבנקים – טיבי רבינוביץ, אתה צריך לשמוע את זה גם – גם אתם יודעים שברגע שקרה דבר כזה, ואין את הניירת, ויש את הניירת, וזה מתרוצץ, ולאחר מכן זה מתחיל ליפול על המשפחה, ואנשי המשפחה באים אליכם ובוכים שהמצב שלהם לא טוב וקשה להם, זה גם לוקח כמה חודשים, אתם גם מפסידים מזה כסף.

יש לכם ועדות שאחר כך מאשרות חריג אם זה מקרה סוציאלי נורא קשה והכול.

איתן כבל: רק המשקאות והעוגיות שמגישים בדיונים הם כבר יותר יקרים.

דבר אחד ברור: קרה אסון במשפחה.

תנו להם זמן להתארגנות.

לא ביקשנו תרומות, לא ביקשנו שום דבר.

איתן כבל: לא ביקשנו גם שהוא לא יחזיר.

או שהוא לא יחזיר.

או אפילו כאשר עלית על הנקודה הזאת שקיימת בהצעת החוק, להאריך את ההלוואה, אמרתי לכם מיד: stop, לא לזה התכוונתי.

תחלק את החוב שלו במסגרת התשלומים הבאים שהוא משלם.

איתן כבל: יעקב אשר, הדברים שלך היו חשובים ושכנעו אותי עוד יותר.

שלי סבן: בגלל שהצעת החוק שהוקראה כאן לא כללה את הסעיף הזה, אולי אפשר לקיים את הדיון על זה.

שלי סבן: כרגע להעביר את הצעת החוק כפי שהיא ולנהל את הדיון עד הקריאה השנייה.

איתן כבל: גברתי ממחזרת אותי?

זה מה שאמר היושב-ראש.

שלי סבן: ההצעה כפי שהיא עכשיו היא בלי הסעיף הזה.

תכינו את הנוסח מבחינתכם.

איתן כבל: מה שאתם לא מבינים תשאלו אותה, היא מבינה אותי ומסבירה לכם.

איתן כבל: אמרתי: תלכו הביתה.

איתן כבל: תעשו את העבודה ואם יסתבר- - -

ואם יש משבר תודיעו לנו.

לאה ורון: תציינו בדברי ההסבר שהוועדה- - -

נעמה דניאל: נכתוב את זה בדברי ההסבר כדי שזה יהיה ברור, שנדון בשאלת החלת הצעת החוק על גופים חוץ בנקאיים.

איתן כבל: נכון, בסדר גמור.

איתן כבל: אני מעביר את הצעת החוק כפי שהיא.

שלי סבן: מה יהיה כתוב בדברי ההסבר?

איתן כבל: זה בסדר, תאמיני לי שעשיתי את העבודה עבורך.

איתן כבל: לא אעשה משהו שיפגע.

איתן כבל: בדיוק מה שביקשת, זה מה שאנחנו עושים.

שלי סבן: פשוט משפטית אני לא תמיד מבינה את השפה.

שלי סבן: אתה תתרגם לי.

איתן כבל: זה בסדר גמור.

מדובר על כל נפטר שילך לעולמו מיום החלת החוק.

איתן כבל: אני מבקש בינתיים לשמור בשק את העובדה שהעברנו את זה בקריאה ראשונה, שאנשים לא יתחילו להתאמן בלהתאבד כדי להרוויח שנה דחייה, חס וחלילה שזה לא יקרה.

איתן כבל: ..

לא רק להתאבד אלא גם להפיל איתם את כל חברות הביטוח...

איתן כבל: מי בעד?

איתן כבל: ירים את ידו.

איתן כבל: עם התיקונים, השינויים והתוספות.

איתן כבל: בעד – 2

איתן כבל: נמנעים – אין

איתן כבל: תודה.

איתן כבל: הצעת החוק נתקבלה.

לאה ורון: אדוני, בהיעדר נציג של אגף התקציבים במשרד האוצר אנחנו מבקשים מספר ימים כדי לפנות למשרד האוצר ולבקש ממנו הודעה האם הצעת החוק כרוכה בעלות.

איציק דניאל: אני נציג של אגף התקציבים במשרד האוצר.

לאה ורון: בבקשה תודיע לוועדה אם ההצעה כרוכה בעלות מתקציב המדינה.

איציק דניאל: ככל שזה הנוסח שנשלח לנו על ידי נעמה דניאל לפני הדיון, להערכתנו אין להצעה הזאת עלות תקציבית.

איתן כבל: תודה רבה.

איתן כבל: הישיבה נעולה.